પાટીલે કોહલીની કેપ્ટનશિપ ઉપરાંત પાછલાં ચાર વર્ષમાં ટીમ ઇન્ડિયામાં થયેલા કેટલાક મહત્ત્વપૂર્ણ ફેરફાર અંગે પણ ઘણી જાણકારીઓ આપી હતી. મહેન્દ્રસિંહ ધોની પાસેથી ટેસ્ટ ટીમની કેપ્ટનશિપ પાછી લઈ લેવા અંગે સંદીપ પાટીલનું કહેવું હતું કે ઘણાં નામ પર ચર્ચા થઈ અને છેવટે મંજૂરીની મહોર વિરાટ કોહલીના નામ પર લાગી. પાટીલે કહ્યું, ”એવું નથી કે કેપ્ટન માટે ટીમમાં કોઈ અન્ય ખેલાડીનું નામ નહોતું આવ્યું, અન્ય ખેલાડી પણ હતા જ, પરંતુ વિરાટની લીડરશિપ સૌથી અલગ છે. વિરાટ ખુદ કેપ્ટન તરીકે ટીમને પ્રેરણા આપે છે.”